L’Ajuntament de Burjassot engega un tractament de xoc per a eradicar les rates en el municipi
2025-07-24

L’Ajuntament de Burjassot, des de l’àrea de Serveis Municipals, dirigida per Manuel Lozano, ha engegat un tractament de xoc per a eradicar la presència de rates en el municipi; tractament que ha començat ja a realitzar-se per la xarxa de clavegueram del municipi i que, a poc a poc i per fases, anirà estenent-se al llarg de l’estiu.

El tractament que s’ha engegat està situant el doble de verí en la xarxa de clavegueram per a impedir que aquests animals isquen del mateix. Aquest tractament es durà a terme en tot el municipi i s’ha iniciat ja en els barris de les 613 vivendes i Sant Joan, en els seus diferents carrers.